Un incendiu a izbucnit, vineri, în jurul orei 12.00, la Spitalul Orășenesc Rovinari, iar aproximativ de 50 de persoane au fost evacuate.
Focul a izbucnit la un tablou electric din Compartimentul de Primiri Urgenţe al spitalului. În urma incendiului alimentarea cu energie electrică a unității medicale se făcea doar parțial, scrie Ziare.com.
Angajații spitalului au intervenit primii cu stingătoare și au evitat riscul de propagare al focului.
În jur de 50 de persoane au fost evacuate din spital, dintre care unii s-au autoevacuat. Doi bolnavi care se aflau în compartimentul unde a izbucnit incendiul au fost transportați la UPU Târgu-Jiu, deși nu au fost răniți, aveau nevoie de investigații medicale.
Pompierii au lichidat incendiul, după care s-a putut relua alimentarea parțială și se lucrează pentru rezolvarea defecțiunilor și alimentarea normal cu energie electrică.